Shoqol. Shoqollar oʻrtacha kattalikdagi ham oʻsimlik bilan, ham et bilan oziqlanuvchi itsimonlar oilasiga mansub sut emizuvchi hayvondir. „Shoqol“ soʻzi qadimda koʻplab jussasi kichik itlar uchun ishlatilgan boʻlsa-da, zamonaviy qoʻllanishda odatda uch turga ishora qiladi: qora sirtli shoqollar, yoʻl-yoʻl chiziqli shoqollar hamda chiyaboʻrilar. Shoqollar, ham ham oʻsimlik bilan, ham et bilan oziqlanuvchi va oʻrtacha jussali yirtqich hayvon boʻlish bilan birga tajribali oʻlaksaxoʻrlardir. Ularning uzun oyoqlari va egri tishlari kichik sut emizuvchilar, qushlar va sudralib yuruvchilarni ovlash uchun moslashgan. Yirik oyoq kaftlari va birlashib ketgan oyoq suyaklari shoqollarga uzoq masofalarga yugurishida yordam berib, uzoq vaqt davomida 16 km/s tezlik bilan yugura olishlarida ham qoʻl keladi. Shuningdek, shoqollar koʻpincha tongda va oqshomda faollashishadi.